李珥，朝鮮國江原道江陵人，朝鮮先儒也，今號其學曰畿湖学派，珥字叔獻、見龍， 號栗谷、石潭、愚齋。嘉靖十五年生，父元秀，母申氏。珥與李滉齊名，號朝鮮儒學雙璧。珥其三子也。珥性穎悟，八歲能誦詩，師儒門白仁傑。嘉靖二十七年，珥年十三，進士及第，道郡爲之震動，三十年，母申氏卒，珥乃入金剛山悟禪，久之，意不喜，遂服深衣而歸儒門。嘉靖三十七年，珥往陶山師儒宗李滉，治朱子理學。嘉靖四十七年，復以狀元登進士、明經科。歷任戶曹佐郎、吏曹佐郎、戶曹判書、大提學。隆慶二年，朝鮮王以珥使大明，間成精言妙選數卷，所錄皆中土事也。珥素重軍備，遣明既歸，亦嘗憂中土防備疏漏，萬曆十一年上言宣祖陳十萬養兵之策，以備女真、日本之寇。萬曆十二年，卒，諡文成。珥無子，庶女李氏適全羅都事金集，壬辰倭亂，朝鮮將李舜臣其族人也。昔珥唱「主氣論」，謂「四端七情」者，「氣發而理乘之」也。珥作聖學輯要十三卷，東湖問答數卷，並著述多種，行於世。康熙二十年，配享朝鮮文廟。其後朝鮮黨爭益盛，時或罷享。二零零六年，韓國附珥像於幣上，值五千，以彰其學。二零一零年，韓艦栗谷李珥號揚帆，旌珥德也。